Ամենափոքր թզուկը

**«Ամենափոքր թզուկը» (****),** խորհրդային տիկնիկային չորս մասից բաղկացած մուլտֆիլմ, որը ստեղծվել է 1977-1983 թվականներին ռեժիսոր-մուլտիպլիկատոր Միխայիլ Կամենեցկու կողմից։ Անիմացիոն շարքը ստեղծվել է մանկագիր Միխայիլ Լիպսկերովի «Փոքրիկ թզուկ Վասյա» գրքի հիման վրա:

## Սյուժե
Անիմացիոն շարքը բաղկացած է չորս համարներից, որոնցից յուրաքանչյուրում գլխավոր հերոսը փոքրիկ և բարի թզուկ Վասյան է, որը, հետևելով իր տատիկի և պապիկի խորհրդին, փրկում է հեքիաթային տարբեր հերոսների և դրանով իսկ նկատելի դառնում ուրիշների համար:

### Առաջին թողարկում (1977)
Ծանոթություն թզուկ Վասյայի և գայլի հետ: Վասյան գայլից փրկում է երեք խոզուկներին, յոթ ուլիկներին, կարմիր գլխարկին և նրա տատիկին:

### Երկրորդ թողարկում (1980)
Վասյան կրկին օգնում է հեքիաթային կերպարներին փախչել գայլից։ Այս անգամ նա փրկումն է մատնաչափիկին և փոքրիկ Մուքին։

### Երրորդ թողարկում (1981)
Փոքրիկ Վասյան ի սկզբանե ցանկանում էր փրկել փոքրիկ մոխրագույն Այծին Գայլից: Այնուամենայնիվ, որոշ ժամանակ անց պարզվում է, որ Այծն արդեն մեծացել է և դարձել է ոչ այնքան անօգնական, որքան պատկերացնում էր Վասյան: Ավելին, նա արդեն շատ կոպիտ էր, դաժան և պարծենկոտ, և նույնիսկ ինքնուրույն կարողացավ հաղթել Գայլին, պահել նրան բռի մեջ, և նույնիսկ ուզում էր նրան Շան փոխարեն շղթայել։ Գայլից առաջ Այծը վախեցրեց Նապաստակին, նույնիսկ Արջին, նախքան նրանք կարողացան փախչել նրանից: Իսկ Այծի Տատիկը չգիտեր, որ իր թոռն այդքան կռվարար է։ Այսպիսով, Վասյան ստիպված էր հակառակը անել, այսինքն՝ Գայլին փրկել Այծից։

### Չորրորդ թողարկում (1983)
Չորրորդ շարքում Վասյան ցանկանում էր փրկել Աքաղաղին Աղվեսից: Սկզբում նա օգնության համար դիմում է Կատվին՝ Աքլորի վաղեմի ընկերոջը, սակայն Կատուն խտրականապես հրաժարվում է օգնել ընկերոջը, քանի որ, նրա խոսքով, հոգնել է նրան մշտապես փրկելուց: Գայլը, իմանալով Կատվի դավաճանության մասին, համաձայնում է օգնել, և նրանք Վասյայի հետ միասին խորամանկորեն խաբում են Աղվեսին և փրկում Աքաղաղին:

### Հինգերորդ թողարկում (2022)
Ամանորյա հրաշքներ։

## Հիմնական կերպարներ
* **Վասյա․** սերիալի գլխավոր հերոսն է, աշխարհի ամենափոքր Թզուկը, որն առանձնանում է այնպիսի փոքր հասակով, որ ոչ ոք նրան չի նկատում։ Ապրում է տատիկ-պապիկի հետ: Փրկում է տարբեր հերոսների Գայլից:
* **Գայլ․** մուլտֆիլմի հիմնական հակառակորդն է (բացառությամբ 4-րդ սերիայի): Անընդհատ տարված է ինչ-որ մեկին ուտելու ցանկությամբ, սակայն, ընդհանուր առմամբ, հայտնվում է որպես անհաջողակ, որի համար չարագործի դերն ավելի շատ հարկադրված միջոց է՝ ծաղրից խուսափելու համար։ Սկզբում Վասյան պայքարում է Գայլի հետ, բայց 3-րդ համարում օգնում է նրան փախչել այծի ճիրաններից, իսկ 4-րդ համարում նրանք սկսում են միասին գործել, երբ նրանք ստիպված են լինում փրկել Աքաղաղին աղվեսից։
* **Տատիկն ու պապիկ․** Վասյայի հարազատներն են, որոնք նստած են հեռուստացույցի առջև բոլոր դրվագներում: Տատիկը գրեթե միշտ կարում է և հիմնականում խորհուրդներ է տալիս Վասյային։ Պապիկը, ինչպես ինքն է ասում, նույն թզուկն է, որը սանձազերծել է Նիլսին և, բացի այդ, յոթ թզուկներից՝ Սպիտակաձյունիկի ընկերներից մեկը։ Նրա հրահանգով էր, որ Վասյան հերոս է դառնում։

## Թերությունը
* Փոքր Մուքը և Մատնաչափիկը նույն հասակն ունեն, և ինչպես ասում են Վ. Գաուֆի հեքիաթում, նա ավելի մոտ է մարդու հասակի բարձրությանը (ոչ ավելի, քան երեք-չորս ոտնաչափ):

## Ստեղծողներ
* Սցենարի հեղինակ՝ Միխայիլ Լիպսկերով
* Կինոռեժիսոր՝ Միխայիլ Կամենեցկի
* Բեմադրող նկարիչներ՝ Անատոլի Վասիլև (1 և 2), Իրինա Կոստրինա (2-4)
* Օպերատորներ՝ Թեոդոր Բունիմովիչ (1), Յուրի Կամենեցկի (2-4)
* Մուլտիպլիկատոր նկարիչներ՝ Մայա Բուզինովա (1), Իոսիֆ Դոուկշա (1), Վյաչեսլավ Շիլոբրեև (2), Սերգեյ Օլիֆիրենկո (2 և 4), Օլգա Պանոկինա (3), Սերգեյ Կոսիցին (3), Նատալյա Տիմոֆեևա (4), Միխայիլ Պիշման (4)
* Կոմպոզիտոր՝ Իգոր Կոսմաչով
* Ձայնային Օպերատոր՝ Վլադիմիր Կուտուզով
* Մոնտաժողներ՝ Գալինա Ֆիլատովա, Օլգա Կատուշևա (2)
* Խմբագիր՝ Նատալյա Աբրամովա
* Օլեգ Մասաինով, Պավել Գուսև, Մարինա Չեսնոկովա, Սեմյոն Էթլիս, Ալեքսանդր Գորբաչով (1), Սվետլանա Զնամենսկայա, Նինա Կորնևա (1), Մարիա Ստրելչուկ (1 և 3), Ալեքսանդր Շերչկով (2 և 3), Միխայիլ Կոլտունով (2 և 4), Վիկտոր Գրիշին (2 և 3), Գալինա Ֆիլիպովա (2-4), Նատալիա Գրինբերգ (2-4), Վլադիմիր Ալիսով (2 և 3), Եկատերինա Դարիկովիչ (2), Ալեքսանդր բելյաև (2 և 4), Պյոտր Լեսին (2), Ալեքսանդր Մաքսիմով (2), Գալինա Ֆիլատովա (3), Վլադիմիր Աբակումով (3 և 4), Վալերի Պետրով (3 և 4), Նատալյա բարկովսկայա (4), Նինա մոլևա (4), Լյուդմիլա ռուբան (4), Վալենտին Լադիգին (4), Սերգեյ Գալկին (4), Եվգենի Բասկակով (տիտրերում չկա)
* Ղեկավարության ներքո՝ Վլադիմիր Կիմ
* Տնօրեն՝ Գլեբ Կովրովը (1 և 2), Գրիգորի Խմարան (3 և 4):

### Դերերը հնչեցրին
* Պյոտր Դեգտյարև (1), Օլգա Գրոմովա (2-4)՝ Վասյա
* Յուրի Վոլինցև՝ Գայլ
* Անատոլի Բարանցև՝ Պապիկ թզուկ
* Թամարա Դմիտրիևա՝ Մատնաչափիկ, տղա Մատնաչափիկ, փոքրիկ Մուք (2)
* Ալեքսանդր Շիրվինդտ՝ Ուլիկ (3)
* Բորիս Վլադիմիրով՝ Այծը (3)
* Տատյանա Վասիլևա՝ Աղվես (4)
* Վլադիմիր Տոչիլին՝ Կատու (4)
* Գեորգի Վիցին՝ Աքլոր (4)
* Իրինա Մուրզաևա՝ Տատիկ թզուկ (1) (տիտրերում նշված չէ)
* Զինաիդա Նարիշկինա՝ Տատիկ թզուկ (2 և 3) (տիտրերում նշված չէ):

## Պարգևներ
* 1979․ «Արծաթե մրցանակ» ՄԿՖ Օդենսեում, Դանիա։
* 1981․ XIV համամիութենական կինոփառատոն (Վիլնյուս)՝ մուլտֆիլմերի բաժնի պատվավոր դիպլոմ։

## Տեսադարան
Մուլտսերիալը DVD-ով թողարկվել է «Խոշոր պլան» ընկերության կողմից։

## Գրականություն
* 
* 

## Ծանոթագրություններ

## Արտաքին հղումներ
* Мультсериал.

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Միխայիլ Կամենեցկու մուլտֆիլմեր
Կատեգորիա:Մուլտֆիլմեր գայլերի մասին